CELEX: 62012CN0571
Language: et
Date: 2012-12-06 00:00:00
Title: Kohtuasi C-571/12: Eelotsusetaotlus, mille on esitanud Augstākās tiesas Senāts (Läti) 6. detsembril 2012 — SIA Greencarrier Freight Services Latvia versus Valsts ieņēmumu dienests

9.2.2013   
            
            
               ET
            
            
               Euroopa Liidu Teataja
            
            
               C 38/15
            
         Eelotsusetaotlus, mille on esitanud Augstākās tiesas Senāts (Läti) 6. detsembril 2012 — SIA Greencarrier Freight Services Latvia versus Valsts ieņēmumu dienests
   (Kohtuasi C-571/12)
   2013/C 38/21
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāts
   
      Põhikohtuasja pooled
   
   
      Kaebaja esimeses kohtuastmes: SIA Greencarrier Freight Services Latvia
   
      Vastustaja esimeses kohtuastmes: Valsts ieņēmumu dienests
   
      Eelotsuse küsimused
   
   
               1.
            
            
               Kas määruse nr 2913/92 (1) artikli 70 lõike 1 esimest lõiku võib tõlgendada nii, et teatud deklaratsiooniga hõlmatud kaubast osa suhtes läbi viidud kontrolli tulemusi võib laiendada varasemate deklaratsioonidega hõlmatud kaubale, mille suhtes osalist kontrolli läbi ei viidud, kuid mis deklareeriti sama kombineeritud nomenklatuuri koodiga, mis pärinevad samalt tootjalt ning mis vastavalt kõnealuse tootja tunnistustes esitatud kauba nimetust ning koostisosi käsitleva teabe kohaselt oli identne sellise deklaratsiooniga hõlmatud kaubaga, mille puhul võeti osalise kontrolli eesmärgil proove?
               Teisisõnu:
               Kas mõiste „deklaratsioon” määruse nr 2913/92 artikli 70 lõike 1 esimese lõigu tähenduses hõlmab ka deklaratsioone, mille puhul ei võetud nende kontrollimise eesmärgil proove, kuid mille puhul deklareeriti identne kaup (kaup deklareeriti sama kombineeritud nomenklatuuri koodiga, pärineb samalt tootjalt ning tootja tunnistustes on märgitud kauba puhul sama nimetus ning koostisosad)?
            
         
               2.
            
            
               Kui vastus esimesele küsimusele on jaatav, siis kas määruse nr 2913/92 artikli 70 lõike 1 esimeses lõigus ette nähtud osalise kontrolli tulemuste laiendamine on lubatud ka sellistele deklaratsioonidele, mille puhul deklarant ei saa objektiivsetel põhjustel taotleda täiendavat kontrolli määruse nr 2913/92 artikli 70 lõike 1 teise lõigu kohaselt, sest tal ei ole võimalik esitada kaupa kontrollimiseks vastavalt määruse nr 2913/92 artikli 78 lõikele 2?
            
         
      (1)  Nõukogu 12. oktoobri 1992. aasta määrus nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307).